Como zaguer grupo d'argumentos, tenemos l'uso de l'aragonés en as nuevas tecnolochías. Me referiré tanto a os problemas de codificación que puedan apareixer ta codificar u decodificar a luenga con o emplego d'as nuevas tecnolochías (por exemplo, en escribir un e-mail, un SMS, una pachina web, un texto en un procesador de textos), como a la posibilidat de posibles desenvoliques en o  futuro de ferramientas de lingüistica computacional (sintesi de voz (conversión texto-voz), reconoiximiento de voz (conversión voz-texto), correctors ortograficos, transcriptors foneticos, sistemas d'aprendizache d'a luenga).